**Tiiton koulu** **TIEDOTE 14/2014**

 11.12.2014

Hyvät huoltajat!

Viimeisen kouluviikolla oppilaiden koulun alkamis- ja päättymisajat muuttuvat hieman.

Maanantai 15.12 Työjärjestys voimassa

Tiistai 16.12 Klo 9-13 (Poliisin vierailu koululla kaikissa luokissa)

Keskiviikkona 17.12 Klo 9-13

Torstai 18.12 Klo 9-12 Kuusijuhlan kenraaliharjoitus. Joulujuhla klo 19-20.30

Perjantai 19.12 Klo 9-12 Siivous ja pikkujoulut luokissa (Jos tuot lahjan, hinta 2-3 €. Herkkuja voi tuoda kohtuullisesti)

Lauantai 20.12 Klo 9-10 Todistusten jakaminen

Uusi lukukausi Tiiton koulun osalta käynnistyy loppiaisen jälkeen keskiviikkona 7.1.2015 työjärjestyksen mukaan. Sivistyslautakunta on vahvistanut koulun työsuunnitelmaan merkityn muutoksen. Koulullamme on ulkoilupäivä lauantaina 21.2.2015.

Kuusijuhlaan on tulossa oppilaiden lisäksi huoltajia, sisaruksia ja isovanhempiakin. Tila on rajallinen, joten lähetämme kyselylapun, johon toivomme ennakkotietoa joulujuhlaan osallistuvien vieraiden määrästä. Siten voimme ennakoida sen, miten oppilaat sijoitetaan ja istumapaikkoja varataan. Äänentoiston onnistumisen vuoksi toivomme, että pienimmätkin katsojat istuvat heille varatuilla paikoilla huoltajiensa kanssa. Turhaa liikkumista ja kolistelua tulisi välttää.

Juhlassa saattaa vierailla myös joulupukki, joka jakaa vain hieman karkkia. Lahjoja hän ei tässä juhlassa jaa, vaan ne jätetään aattoillaksi.

Tervetuloa juhlaamme ja hyvää joulun odotusta!



Tiiton koulun väki

Palautetaan koululle\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Huoltajan nimi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Koululaisten lisäksi juhlaan osallistuvien henkilöiden lukumäärä:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_